חקר השפה הבלשני והפילולוגי בכלל וחקר העברית בפרט, מהווים מסע מרתק בניסיון להבין ולפענח את מנגנון ההתפתחות של השפה, את תולדות השפה העברית ואת מקומה בחיינו. חקר השפה מהווה אשנב להבנת התרבות והחברה של המשתמשים בה. בלימודי התואר השני בחוג מעמיקים בחקר העברית בתחומי הפרגמטיקה, חקר השיח, הסמנטיקה, התחביר, תורת הצורות, תורת ההגה ועוד. החוג ייחודי בהתמקדותו הן בחקר השיח העברי הדבור, הן בלשונות שמיות ויהודיות אחרות ובמקומה של העברית במשפחת הלשונות השמיות. הלשון העברית, התהוותה והשינויים החלים בה נחקרים ממבט רב-תחומי בקורסים העוסקים בנקודות ההשקה שבין הלשון ככלי תקשורתי בסיסי לבין תחומי ידע מגוונים, כגון תקשורת, סוציולוגיה, מדעי הקוגניציה ומשפטים.
◄ מסלול א׳ - מסלול רגיל, מסלול אישי, מסלול מואץ - 3 שנים עם תזה
◄ מסלול ב׳ - מסלול רגיל, מסלול עם התמחות בעריכה לשונית - שנתיים ללא תזה
◄ מסלול ישיר לדוקטורט - 5 שנים
◄ בוגרי תואר ראשון בממוצע ציונים 76 לפחות או 80 לפחות ובהתאם לתכניות הלימוד השונות
◄ דרישות חוגיות
מחקר אקדמי וסיוע במחקר; עבודה בחברות מחשבים העוסקות בפיתוח תוכנות תרגום, בבניית לומדות לשוניות לפיתוח שפה ובעיבוד שפות טבעיות; כתיבת תכניות לימודים בנושאי לשון, לשון וחברה, לשון ותקשורת; עריכה לשונית; תרגום ספרותי ותרגום סימולטני. הוראה בבתי ספר, הוראת עברית כשפה זרה לעולים חדשים והוראת עברית בקהילות יהודיות ברחבי העולם, הדרכת מורות חיילות העוסקות בהוראת העברית כשפה שנייה.
תכנית הלימודים בתואר שלישי:
הלימודים נחלקים לשני שלבים (4 שנים סה"כ):
◄ תלמיד מחקר שלב א׳ — שנה אחת שני סמסטרים מקבלת התלמיד עד הגשת הצעת המחקר.
◄ תלמיד מחקר שלב ב׳ — לא יותר משלוש שנים. את הצעת המחקר יש להגיש בתום השנה הראשונה מתחילת הלימודים.
◄ בעל תואר "מוסמך" ממוסד מוכר להשכלה גבוהה בארץ או בחו"ל והשיג בלימודי התואר השני ציון משוקלל של 80 לפחות.
◄ כתב עבודת גמר מחקרית והשיג ציון של 86 לפחות ("טוב מאד") בעבודה זו.
◄ במקרים מיוחדים יוכל הדיקן ללימודים מתקדמים, לפי המלצת הוועדה החוגית ללימודי תואר שלישי/ועדה כלל אוניברסיטאית לתלמידי מחקר, לאשר חריגה מן הציונים המינימליים לנוכח הישגים לימודיים ומחקריים מיוחדים של המועמד.
השאר/י פרטים ללא כל התחייבות וקבל/י את כל המידע אודות תואר שני ושלישי בלשון העברית באוניברסיטת חיפה.